段崇智

段崇智，人稱「段皇爺」，係香港生物醫學家，現任香港中文大學校長，2018年上任。

任職中大校長期間事件 
喺香港警察入侵中大校園事件入面，佢曾經被香港警察嘅「催淚彈」襲擊，結果要留院治理。
喺香港紀念六四標誌被強行移除事件入面，中大強行移走新民主女神像嘅做法引起社會一啲人對佢嘅批評，泛民主派時事評論員黃世澤以「學賊」、「學棍」嚟形容段崇智。

花名 
段崇智就任中文大學校長前夕，接受《明報》訪問，自稱段姓比較少見，最著名嘅應該係金庸小說《射雕英雄傳》中入面角色「一燈大師」段智興，近代較出名嘅就係民國政治人物段祺瑞。段崇智隨即有咗「段皇爺」嘅綽號。之後段崇智接受《東周刊》訪問，話自己喺美國讀書嘅時候，唐餐館所有人已經都用段皇爺嘅綽號嚟稱呼佢。

選舉經歷 
喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

香港中文大學校長
香港科學家
崇智